Αδόλφος του Νάσσαου-Βίζμπαντεν-Ίντσταϊν

Ο Αδόλφος, γερμ. Adolf (περ. 1423 - 6 Σεπτεμβρίου 1475) από τον Οίκο του Νάσσαου ήταν αρχιεπίσκοπος του Μάιντς (1461-1475).

Βιογραφία
Ήταν ο δευτερότοκος γιος του Αδόλφου Β΄, κόμη του Νάσσαου-Βίζμπαντεν-Ίντσταϊν και της Μαργαρίτας, κόρης του Βερνάρδου Α΄, μαργράβου του Μπάντεν-Μπάντεν.

Δεν κατάφερε να εκλεγεί αρχιεπίσκοπος του Μάιντς το 1459. Ο Θεοδώριχος του Ίζενμπουργκ-Μπύντιγκεν που εξελέγη, έκανε επιθετικές μεταρρυθμίσεις που δεν άρεσαν στον Πάπα Πίο Β΄, ο οποίος το 1461 όρισε τον Αδόλφο αρχιεπίσκοπο. Όμως η πόλη και ο Σύλλογος του καθεδρικού παρέμεναν πιστοί στον Θεοδώριχο και ο Αδόλφος κήρυξε πόλεμο. Η Διαμάχη για την επισκοπή του Μάιντς που ακολούθησε ήταν καταστρεπτική και κράτησε ένα έτος, ώσπου ο Αδόλφος κατέλαβε την πόλη. Είχαν σκοτωθεί 400 άνθρωποι και άλλοι 400 αναγκάστηκαν να διαφύγουν. Ο Αδόλφος ανακάλεσε τα προνόμια του Μάιντς και το καθεστώς Ελεύθερης Πόλης.

Απεβίωσε το 1475 στο Έλτβιλε του Ρήνου και τάφηκε στο αββαείο του Έμπερμπαχ.

Παραπομπές

Πηγές
 Aloys Schmidt: Zur Mainzer Stiftsfehde 1462, in: JbBistumMainz 3, 1948, pg. 89-99
 Karl Menzel: Die Verträge zwischen den Grafen Adolf von Nassau und Diether von Isenburg-Büdingen zur Beilegung des Streits um das Erzstift Mainz, in: Nassauische Annalen 10 (1870), pg 1

Εξωτερικοί σύνδεσμοι
 Adolph II of Nassau in the Allgemeine Deutsche Biographie

Κατηγορία:Οίκος του Νάσσαου
Κατηγορία:Επίσκοποι του 15ου αιώνα